open-index/open-wikipedia-markdown huggingface dataset:
יהודה ברד"ח

**יהודה ברד"ח** (ברוסית: **Юлий Меирович (Маркович) Бардах**, קרי: יוליוס מאירוביץ' ברדח; י' באייר ה'תקפ"ח, 24 באפריל 1828 – חורף ה'תרס"ג, 1902 או 1903) היה חוקר מורה ופובליציסט יהודי רוסי, הצנזור על ספרים עבריים מטעם ממשלת האימפריה הרוסית.

## קורות חיים
נולד בטוריסק שבווהלין למאיר ברד"ח. המשפחה מתייחסת לצאצאי רבי דוד הלוי סגל, הט"ז (ברד"ח = בני רבי דוד חריף, כינויו של הט"ז בימי חייו). בילדותו קיבל חינוך מסורתי, אחר כך השלים השכלה, קיבל הכשרה רשמית כמורה והתמנה בשנת 1851 כמורה בבית ספר ממשלתי בחוטין, בסרביה. שלוש שנים עשה שם, ושלוש שנים נוספות באיזמאיל.

ב-1857 עבר לאודסה והחל ללמד בחדר המתוקן שם, הוא שימש בתפקיד זה עשרים וחמש שנים, עד שקיבל בשנת 1871 מינוי כצנזור אחראי על הספרות העברית מטעם הממשלה. במקביל המשיך כמורה בכמה גימנסיות. באותה שנה זכה לתואר "אזרח נכבד", מטעם הממשלה, וכעבור כמה שנים נוסף התואר "אזרח נכבד לדורותיו".

## משפחתו
בנו היה הבקטריולוג הרוסי יעקב ברד"ח .

בניו של יעקב ברד"ח:

* יוליוש ברד"ח - היה היסטוריון פולני שהתמחה בהיסטוריה של המשפט. קרוי על שם סבו.
* יאנוש ברד"ח  - כירורג פלסטי פולני שהתפרסם בספרו על תקופת שהותו בגולאג.

## חיבוריו
* חקרי לשון ארמי, נדפס במאסף "עלה לתרופה", אודסה תרכ"ה
* מזכיר לבני רש"ף, וינה תר"ל
* תרגום רוסי לתורת לשון המשנה של גיגר עם הערות, אודסה 1871

מלבד חיבוריו אלו כתב חיבורים רבים ברוסית, חלקם נדפסו. ומאמרים בעיתונות: המגיד, ראזסווייט (בגלגולו הראשון), השחר ואחרים.

## לקריאה נוספת
***ר' יהודה (יוליוס) ברד"ח**, בתוך: 

## קישורים חיצוניים
* 
* רשומת זיהוי (ומקורות נוספים) במפעל הביבליוגרפיה העברית
* ברד"ח, יוליוס מאירוביץ', יברייסקיה אנציקלופדיה, באתר ויקיטקסט הרוסי 

## הערות שוליים

קטגוריה:מורים יהודים במאה ה-19
קטגוריה:צנזורים
קטגוריה:עיתונאים יהודים רוסים
קטגוריה:יהודים מווהלין
קטגוריה:סגל ראזסווייט
קטגוריה:רוסים שנולדו ב-1828
קטגוריה:רוסים שנפטרו ב-1902
נטיה ברונקהורסט

**נטיה ברונקהורסט** (בגרמנית: **Natja Brunckhorst**; נולדה ב-26 בספטמבר 1966) היא שחקנית, במאית, תסריטאית ומפיקה גרמנית, שהתפרסמה בזכות משחקה בתפקיד הראשי בסרט הביוגרפי "אני, כריסטיאנה פ." (1981).

## קריירה
כשהייתה בת 13 בלבד, נבחרה ברונקהורסט באקראי על ידי הבמאי אולי אדל לגלם את הדמות הראשית, כריסטיאנה, בסרט "אני, כריסטיאנה פ.", שנעשה על תקופת נעוריה והתמכרותה להרואין של הידוענית הגרמנית כריסטיאנה פלשרינו. הסרט הצליח מאוד והפך לסרט פולחן, גם בזכות הפסקול שכלל שירים של דייוויד בואי (בואי עצמו תרם לסרט הופעת קמע). בשל הצלחתו הגדולה של הסרט, ובשל גילה הצעיר, היא עזבה את גרמניה ועברה ללמוד בבית ספר באנגליה. לאחר מכן עברה לפריז, ולאחר זמן חזרה לגרמניה כדי ללמוד בבית הספר לאומנויות "Schauspielschule Bochum".

בשנת 1982 שיחקה בסרט "Querelle" של הבמאי ריינר ורנר פאסבינדר.

בשנת 1998, לאחר שהחלימה ממחלת הסרטן, החלה ברונקהורסט לעבוד כתסריטאית, מפיקה ובמאית. בשנת 2001 זכתה ב"פרס לולה" הגרמני  לתסריט הטוב ביותר על סרטה הביוגרפי "Wie Feuer und Flamme".

בשנת 2000 שיחקה בסרט הגרמני "הנסיכה והלוחם". היא שיחקה גם בסדרת הטלוויזיה " Dr. Sommerfeld - Neues vom Bülowbogen".

ב-2024 כתבה וביימה את הסרט "חשבון משותף".

## חיים אישיים
בין השנים 1988–1993 ניהלה נטיה ברונקהורסט מערכת יחסים זוגית עם השחקן הגרמני דומיניק ראקה. ב-1991 נולדה לשניים בת. היא מתגוררת במינכן.

בשנים 1994–1998 לערך הייתה חולה במחלת הסרטן, שעצרה את התפתחות קריירת המשחק שלה, אך החלימה.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה גרמניות
קטגוריה:גרמניות שנולדו ב-1966
קטגוריה:גרמנים שנולדו ב-1966
סביצ'קובה

ממוזער|שמאל|250px|מנת סביצ'קובה מוגשת עם כופתאות, שמנת חמוצה ואוכמניות
**סביצ'קובה** (בצ'כית: **svíčková na smetaně**; בתרגום חופשי: "סינטה עם שמנת") היא מנה בשרית המשתייכת למטבח הצ'כי והיא אחת מן המנות הפופולריות ביותר בצ'כיה. מנה זו נחשבת גם למנה הלאומית של צ'כיה.

בבסיס המנה ישנה סינטה אותה מבשלים עם ירקות שונים (גזרים, שורש פטרוזיליה ובצל), התיבול כולל פלפל שחור, פלפל אנגלי ומעל הבשר שופכים שכבה עבה של שמנת חמוצה. נהוג להגיש את המנה עם כופתאות בצק הנקראות קנדליקי .

## הכנה
הסביצ'קובה נחשבת לאחת מן המנות הלאומיות של צ'כיה. להכנת המנה משרים סטייק סינטה במרינדת ירקות (גזרים, פטרוזיליה, בצל כחול, בצל אדום וירקות שורש נוספים) במשך הלילה. את המנה הבשרית מתבלים בפלפל שחור, פלפל אנגלי ותבלינים נוספים, מבשלים את הבשר ויוצקים עליו שמנת חמוצה. נהוג להגיש את המנה עם כופתאות קנדליקי ורוטב אוכמניות. במסעדות מרתיחים את הבשר כדי לקצר את זמן הכנת המנה. כמו כן, נהוג להגיש את המנה עם פלחי לימון או מיץ לימון בצד.

## קישורים חיצוניים

## הערות שוליים

קטגוריה:מאכלים לאומיים
קטגוריה:המטבח הצ'כי
דאן (דרגה)

ממוזער
**דאן** (ביפנית: **段**) היא מערכת דרגות יפנית, המתארות את יכולות האדם בתחום מסוים. משמעות המילה בתרגום מילולי היא שלב או דרגה. 

מערכת זו הונהגה לראשונה בתקופת האדו בבתי הספר. משם הועתקה השיטה, על ידי ג'יגורו קאנו ממציא הג'ודו בשנת 1883, אל תחום אמנויות הלחימה. אך דרגות הדאן קיימות בתחומים רבים אחרים, ובהם במשחק הגו, השוגי והאיקבנה (אמנות סידור פרחים יפנית) ועוד.

מספר דרגות הדאן משתנה, כך לדוגמה בג'ודו קיימות 10 דרגות, מ-1 (הדרגה הנמוכה ביותר) ועד 10 (הדרגה הגבוהה ביותר). במשחק הגו, דרגת הדאן הגבוהה ביותר היא 9.

בקרב הגנדאי בודו דרגת הדאן מקושרת עם לבישת חגורה שחורה, כשבחלק מאמנויות הלחימה בעלי דרגת דאן גבוהה ילבשו חגורה בצבע אחר (אדום, בג'ודו ובשוטוקאן). בתחילת שנות ה-2000, זרמים מסוימים של אמנויות לחימה (בין השאר וויצ'י ריו) החלו לסמן בצבע חגורה שונה עבור כל דרגת דאן מעל דאן 5 (五段). בג׳ודו נהוג ללבוש חגורה שחורה בדרגות דאן 1 עד דאן 5, חגורה בצבעי אדום-לבן בדרגות דאן 6 עד דאן 8 וחגורה בצבע אדום מלא בדרגות דאן 9 ודאן 10. 

עד 2026 מבחני דרגות הדאן בג׳ודו השתנו ממדינה למדינה והקריטריונים להענקת הדרגה לא היו אחידים. כך, למשל, בישראל הקריטריון לדרגת דאן 1 היה ביצוע שלושת הפרקים הראשונים של הנאגה-נו קאטה, ביצוע מספר טכניקות מהגוקיו (רשימת הטכניקות המוכרת על ידי מכון הקודוקאן לג׳ודו ביפן) ומענה על מבחן תיאורטי. החל משנת 2026 איגוד הג׳ודו הבינלאומי הגדיר קריטריונים אחידים בהם מחוייבים הנבחנים לעמוד, כך למשל בכדי לקבל דרגת דאן 1 על הנבחן יהיה לבצע את כל חמשת הפרקים של הנאגה-נו קאטה, לבצע 15 טכניקות הטלה שונות ועוד. קריטריונים אלו נקבעו בכדי לוודא שבעלי הדרגות השונות אכן מגיעים עם הידע הנדרש עבורן. 

## הערות שוליים
IJF Ranking and grading rules, 2026

קטגוריה:דרגות
קטגוריה:יפן: תרבות
הרצברג

**הרצברג** הוא שם משפחה אשכנזי ממקור גרמני שפירושו "הר לב".

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
טראוויס סקוט: Look Mom I Can Fly

**טראוויס סקוט: Look Mom I Can Fly** (בתרגום מלא לעברית: **טראוויס סקוט: תראי אמא אני יכול לעוף**) הוא סרט דוקומנטרי מ-2019 בבימויו של וייט טראש טיילר ובהפקת טראוויס סקוט, דייוויד סטרומברג ואנגוס וול ובכיכובו של טראוויס סקוט. העלילה מציגה את הזמן בו טראוויס עבד על אלבומו השלישי, ASTROWORLD.

הסרט יצא לאור ב-28 באוגוסט 2019 בנטפליקס.

## קישורים חיצוניים

## הערות שוליים

קטגוריה:סרטים באנגלית
קטגוריה:סרטי 2019
קטגוריה:סרטים תיעודיים על זמרים
קטגוריה:סרטים תיעודיים של נטפליקס
Wake Me Up

**Wake Me Up** הוא שיר מאת ה-DJ והמפיק המוזיקלי השוודי אביצ'י, אשר יצא כסינגל הראשון מאלבום הבכורה שלו, *[[True (אלבום של אביצ'י)|True]]*, שיצא לאור ב-2013. השיר נכתב והופק על ידי אביצ'י, בשיתוף עם מייק איינזיגר וזמר הנשמה האמריקאי אלו בלאק, שמבצע את השיר. הוא הוצג לראשונה במהלך הופעתו של אביצ'י בפסטיבל המוזיקה אולטרה במיאמי ב-17 ביוני 2013.

עם יציאתו לאור, הפך השיר ללהיט בינלאומי באירופה ובמדינות נוספות ביניהן ישראל, והגיע לראש מצעד הסינגלים הבריטי ולמקום הרביעי במצעד בילבורד הוט 100.

## הפצה מסחרית
השיר הגיע למקום הראשון במצעד ב-22 מדינות, ביניהן אוסטרליה, ניו זילנד, הונגריה, אירלנד, הממלכה המאוחדת, ישראל ומספר מדינות אירופאיות נוספות. זה השיר שזכה להכי הרבה חיפושים באפליקציית Shazam, עם למעלה מ-23 מיליון חיפושים נכון לפברואר 2018.

## מיקומי שיא

### מצעדי סוף שנה

### מצעדי סוף העשור

## פרסים ומועמדויות

## קישורים חיצוניים

## הערות שוליים

קטגוריה:שירי אביצ'י
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שהופקו על ידי אביצ'י
קטגוריה:שירי פולקטרוניקה
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס המוזיקה של בילבורד: שירים
קטגוריה:זוכי פרס בחירת הנוער: שירים
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת איילנד רקורדס
קטגוריה:סינגלים בהוצאת ריפבליק רקורדס
ראש וייר

**ראש וייר** (באנגלית: **Veier Head**) הוא לשון יבשה גבוהה, המכוסה שלג, והמהווה את הקצה הדרומי ביותר של חצי האי ג'ייסון, בחוף אוסקר השני - החוף המזרחי של ארץ גרהאם שבאנטארקטיקה.

## היסטוריה
מגלה הארצות הנורווגי קארל אנטון לארסן מיפה את חוף אנטארקטיקה באזור זה ב-9 בדצמבר 1893.

לשון היבשה התגלתה על ידי סורן אנדרסן (Søren Andersen) הקצין הראשון של הספינה *ג'ייסון* בה הפליגו.

חצי האי נקרא על שם הספינה, ולארסן קרא ללשון היבשה "האי ויירואן" על שם ויירואן (Veierøen), עיר הולדתו בנוורגיה.

לארסן חשב כי מדובר באי ולא בלשון היבשה, וכאשר האזור מופה נשמר השם שנתן לארסן, וניתן לחצי האי.

## קישורים חיצוניים
* ראש וייר באתר הסקר הגאולוגי של ארצות הברית
* ראש וייר באתר הגאזט האנטארקטי המשווה SCAR של ממשלת אוסטרליה

## הערות שוליים

וייר
וייר
קדושה (דת)

**קדושה** הוא מונח המתאר יחס מיוחד לחפץ, מקום, אירוע, טקסט או מושג בגלל קישורו לאלוהות או כוח רוחני אחר, או היותו ראוי לפולחן והערצה.

הקדושה אינה נובעת מתכונה פיזית, אלא מוגדרת בהתאם לסט האמונות של המתבונן.

היפוכה של הקדושה הוא החול.

## הקדושה בדתות
### יהדות

ביהדות, ניתן משקל רב לקודש, כאשר לחפצים, מקומות, זמנים ואנשים ניתן מעמד של קדושה. האדם יכול לקדש חפץ במעשיו (על ידי פעולת ההקדש, או על ידי הפיכתו לתשמיש קדושה).

### נצרות
בנצרות, הקדושה היא מתכונות האל. הקדושה מועברת אל המאמינים באמצעות הסקרמנטים. כך הכנסייה הקתולית מאמינה, לדוגמה, כי אכילת לחם הקודש מעבירה מקדושת האל אל האדם האוכל.

### אסלאם
אחד מ-99 שמות האל באסלאם הוא "הקדוש" (القدوس).

מילה נוספת במשמעות דומה היא חראם (حرام), שניתנת לתרגום גם כ"מקודש". כך לדוגמה מסגד אל-חראם, המקום הקדוש ביותר לאסלאם.

## הקדושה בראי האקדמיה
אמיל דורקהיים החשיב את הדיכוטומיה בין הקודש לחול כמאפיין המרכזי של דת. כלומר, לשיטתו, דת היא מערכת של אמונות והתנהגויות ביחס לדברים קדושים. דורקהיים מדגיש את ההבדל בין קודש וחול לעומת טוב ורע. החול איננו בהכרח רע, והקדוש אינו בהכרח טוב.

## קישורים חיצוניים

* 

## הערות שוליים

קטגוריה:דת
*
Anyone Can See

***Anyone Can See*** (בעברית: **כל אחד יכול לראות**) הוא אלבום הבכורה של הזמרת-יוצרת האמריקאית איירין קארה. האלבום יצא לאור בינואר 1982, על ידי חברת התקליטים נטוורק. מתוך האלבום יצא הסינגל הכפול "Anyone Can See" / "Why" אשר זכה להצלחה נאה ברחבי העולם.

האלבום הגיע למקום ה-76 במצעד הבילבורד 200.

## רקע והוצאה
האלבום הופק על ידי רון דנטה, וחלק משיריו נכתבו על ידי פזמונאים שונים כדוגמת הולנד-דוזייר-הולנד, איירין קארה, גורדון גרודי, ברוס רוברטס, גייל בוגז, ליאו סאייר וטום סנואו. האלבום יצא בסמוך ליציאת הלהיט "Fame", שעזר בקידומו. עם זאת, לא נכלל הלהיט ב-*Anyone Can See*.

כמה עשורים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-1982
קטגוריה:אלבומי איירין קארה
קטגוריה:אלבומים באנגלית
מיס עולם 1951

**מיס עולם 1951** הייתה תחרות מיס עולם הראשונה.

התחרות במקור הייתה אמורה להיות אירוע חד פעמי במסגרת פסטיבל בריטניה.

בתחרות לקחו חלק 26 מתמודדות, 20 מבריטניה ו-6 ממדינות נוספות.

הזוכה הייתה קיקי הוקאנסון משוודיה. היא לבשה ביקיני בהכתרתה, דבר שגרם לסערה. מדינות עם מסורות דתיות חשבו להימנע מלקחת חלק בתחרות, ואף האפיפיור פיוס השנים עשר הגיב על כך. לאחר מכן הזוכות בתחרות לבשו שמלות ערב בעת הכתרתן.

## תוצאות
### מיקום

## קישורים חיצוניים

*אתר אודות תחרויות יופי בשנות החמישים
*תחרות מיס עולם הראשונה
*פרטים אודות התחרות

קטגוריה:מיס עולם
קטגוריה:1951 בממלכה המאוחדת
ישראל פרידלר

**ישראל פרידלר** (נולד בשנת 1979) הוא קצין בצה"ל בדרגת תת-אלוף המכהן כמפקד עוצבת אדום. פרידלר שימש כמפקד חטיבת ביסלמ"ח במהלך מלחמת חרבות ברזל. קודם לכן שימש מפקד חטיבת אלכסנדרוני ומפקד בא"פ אליקים, סגן מפקד חטיבת גולני ומפקד גדוד 51.

## ביוגרפיה
פרידלר נולד בסאו פאולו שבברזיל, ועלה לישראל בשנת 1990. למד בישיבת בני עקיבא נתיב מאיר בירושלים ובישיבת בני עקיבא אור עציון במרכז שפירא ולאחר סיום התיכון בישיבת מעלה גלבוע. התגייס לצה"ל באוגוסט 1998, שובץ בחטיבת גולני והתקבל לפלחה"ן גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלחה"ן ומונה למפקד צוות, והשתתף בלחימה כנגד הטרור הפלסטיני באינתיפאדה השנייה. בהמשך שימש כסגן מפקד הפלחה"ן במהלך מבצע חומת מגן. לאחר מכן מונה למפקד פלוגה א' בגדוד 51, ופיקד עליה בין היתר במלחמת לבנון השנייה. במהלך המלחמה הוביל את הפלוגה בקרב בינת ג'בייל בו נפצע בידו. על אף שנפצע, חבש עצמו והוסיף לפקד על הפלוגה עד לסיום הקרב. על פועלו הוענק לו צל"ש מפקד אוגדה ממפקד עוצבת געש. במהלך לימודיו החל מבצע עופרת יצוקה, הוא קטע את לימודיו, שב לחטיבה והחליף מפקד פלוגה בגדוד 13 שנפצע, עד לסיום המבצע. לאחר מכן מונה לקצין אג"ם של חטיבת גולני בין השנים 2013–2014.

ב-6 ביולי 2014 הועלה לדרגת סגן אלוף ומונה למפקד גדוד 51, והוביל את הגדוד בלחימה בין היתר במבצע צוק איתן, את תפקידו מילא עד שנת 2016. בהמשך שימש כסגן מפקד חטיבת גולני בין השנים 2016–2017. לאחר מכן שירת כקצין קישור של צה"ל בצבא ארצות הברית בין השנים 2017–2019. ב-5 בספטמבר 2019 הועלה לדרגת אלוף-משנה ומונה למפקד חטיבת אלכסנדרוני, ובמקביל מונה ב-28 בנובמבר 2019 למפקד בא"פ אליקים. ביוני 2022 מונה למפקד חטיבת ביסלמ"ח. פרידלר פיקד על החטיבה במלחמת חרבות ברזל, במהלכה לחמה ברצועת עזה, השמידה תשתיות אויב והרגה פעילי חמאס. ב-14 באוגוסט 2024 יצא לתקופת לימודים, ב-22 בנובמבר 2024 מונה למפקד עוצבת אדום ונכנס לתפקידו ב-30 ביולי 2025.

## חיים אישיים
פרידלר בעל תואר ראשון במזרח תיכון ומחשבת ישראל מאוניברסיטת בן-גוריון, תואר שני במדעי המדינה מהאוניברסיטה הפתוחה ובעל תואר שני נוסף בביטחון לאומי מאוניברסיטת חיפה. פרידלר בוגר המכללה לביטחון לאומי.

פרידלר מתגורר באלון שבות, נשוי לדבורה ואב לשישה. היה בין מקימי אביגיל.

## קישורים חיצוניים

* 
* תיאור צל"ש מפקד האוגדה שהוענק לסרן ישראל פרידלר, כפי שהועלה ב"אתר הגבורה"
* 
* 
* 
* 
* 

## הערות שוליים

קטגוריה:אלופי-משנה בצה"ל
קטגוריה:בוגרי המכללה לביטחון לאומי
קטגוריה:בוגרי ישיבת אור עציון
קטגוריה:בוגרי ישיבת מעלה גלבוע
קטגוריה:בוגרי ישיבת נתיב מאיר
קטגוריה:ישראלים ילידי ברזיל
קטגוריה:מועצה אזורית הר חברון: אישים
קטגוריה:מייסדי התנחלויות
קטגוריה:מעוטרי צל"ש מפקד אוגדה
קטגוריה:מפקדי בא"פ אליקים
קטגוריה:מפקדי גדוד 51
קטגוריה:מפקדי חטיבות במלחמת חרבות ברזל
קטגוריה:מפקדי חטיבת אלכסנדרוני
קטגוריה:מפקדי חטיבת ביסלמ"ח
קטגוריה:מפקדי פלוגות במלחמת לבנון השנייה
קטגוריה:עולים בשנות ה-1990
קטגוריה:תושבי מאחזים
קטגוריה:אלון שבות: אישים
קטגוריה:ישראלים שנולדו ב-1979
אנסאט

**אנסאט** (בטטרית: **Ансат**; "פשוט") הוא מסוק רוסי רב-תכליתי בן 7–9 מושבים המסוגל לשאת 1,300 קילוגרם של מטען. עוצב על ידי הלשכה לעיצוב של חברת מסוקי קאזאן (KVZ).

באוגוסט 2019 נחשף כי הוא עוצב כמסוק יוקרה כחלק ממותג אאורוס.
## היסטוריה
[ממוזער|בתערוכת האוויר [הסלון האווירי במוסקבה-2021]]
הגודל והמראה הפונקציונלי של מסוק נקבעו כתוצאה ממחקר שיווקי שנערך בחברות התעופה הרוסיות כדי לקבוע את הדרישות למסוקים מסוג זה.

אב הטיפוס הראשון של המסוק הורכב במאי 1997. הטיסה הראשונה בוצעה בשנת 1999. בשנת 2011 החל תהליך ההסמכה לגרסה האזרחית של המסוק. באוגוסט 2013 התקבלה תעודת רישום מרשם התעופה של ועדת התעופה הבין-מדינתית.

המסוקים מיוצרים על ידי מפעל המסוקים של קאזאן (בשנת 2017 תוכנן להרכיב 16 מסוקים במפעל). מנועי המסוקים הוחלפו במנועי VK-800 V המיוצרים על ידי חברת Klimov OJSC.

ב-28 באוקטובר 2016 "מסוקי רוסיה" מתכננת ייצור 40 מסוקי "ANSAT", כך לדברי הסמנכ"ל אלכסנדר צ'שרבינין. ביוני 2017 הגיע בוולגוגרד מסוק אנסאט הראשון ברוסיה המצויד כמסוק-אמבולנס לפינוי וחילוץ.

במאי 2018, במסגרת תערוכת HeliRussia, קיבלה אנסאט את האישור לשינוי העיקרי להרחבת טווח הטמפרטורה של המנוע. לפיכך, כרגע, מסוק אנסאט מאושר לשימוש בטווח הטמפרטורות בין -45 ל +50 מעלות צלזיוס.

באוגוסט 2019 המסוק הוצג בתערוכת MAKS, הסלון האווירי במוסקבה ובו נחשף עיצוב הפנים כעיצוב בהשראת מותג אאורוס.

## מפעילים
### צבאיים
* חיל האוויר של הפדרציה הרוסית — 45 מסוקי Ansat-U נכון לשנת 2018.

### אזרחיים
* משרד הבריאות של רפובליקת טטרסטן — מסוק אחד בשירות.
* חברת מערכות המסוקים הרוסית — 13 מסוקים.
* פולאר איירליינס — 7 מסוקים.

## מאפייני ביצועים
; מאפיינים טכניים
* צוות: 2 (1) טייסים
* תכולה: עד 7 נוסעים
* משקל נשיאה: 1300 קילוגרם
* אורך: 13,543 מטר
* גובה: 3,56 מטא
* מנועים: 2 × מנוע טורבו Pratt & Whitney РW-207K
* עוצמת מנועים: 2 × 630 כח סוס (2 × 463 קילוואט
* מהירות שיא: 275 קמ"ש

## ראו גם
[ממוזער|300x300 פיקסלים|מסוק Ansat-U (נסיוני) בתערוכת [הסלון האווירי במוסקבה|MAKS- 2009]]
המקבילות הזרות הן מסוק איירבוס הליקופטרס מדגם EC-145 Eurocopter.
* Aérospatiale AS.350 Écureuil
* קמוב Ka-26
* מיל מי-2
* Eurocopter EC145
## קישורים חיצוניים

* http://www.aviaport.ru/directory/aviation/345.html
* אתר המוקדש למסוק אנסאט
* מצגת וידאו של המסוק
## הערות שוליים

קטגוריה:מסוקים
קטגוריה:אאורוס
מוריס CDSW

**מוריס CDSW** (באנגלית: **Morris CDSW**) היא משאית צבאית מסוג "טרקטור ארטילרי" **Artillery tractor**  מתוצרת יצרנית הרכב הבריטית **Morris Motors**  באמצעות חטיבת כלי הרכב המסחרים "Morris Commercial Cars"  אשר יוצרה בין השנים 1935 – 1946 אשר שירתה את כוחות בריטניה במהלך מלחמת העולם השנייה לגרירת כלי ארטילריה בשדה כולל תותחים מסוג: תותח 18 ליטראות ותותח 25 ליטראות, ותותחי הוביצר 4.5 אינץ' "QF 4.5-inch howitzer" . ומשנת 1939 תותחי בופורס 40 מ"מ.

בנוסף, בין השנים 1940 – 1946 יוצר דגם "מוריס CDSW" על ידי Austin Motor Company" . יוצרו 6,686 יחידות. בין השנים 1939 – 1942 יוצר דגם "מוריס CDSW" על ידי "Wolseley Motors"  יוצרו כ-6,000 יחידות.

## "מוריס CDSW"

* ראשי תיבות שם הדגם: "CDSW" - הצביע על דגם "C", ציר כפול אחורי "D", שישה צילינדרים מנוע "S" וכננת "W".
* דגם "מוריס CDSW" הושק בשנת 1933 אך יצורו הסדיר ושיווקו יצאו לפועל בשנת 1935.
* מנוע קדמי.
* מנוע בנזין.
* הנעה 6x4.
* 6 צמיגים.

## תמונות

קובץ:18pdrTowedByMorrisTractor1938.jpg | "מוריס CDSW" גורר תותח 18 ליטראות 
קובץ:Battle of Egypt- the Retreat of the Eighth Army To New Positions E13780.jpg | "מוריס CDSW" במלחמת העולם השנייה בחזית היבשתית במערכה בצפון אפריקה (צולם במצרים)
קובץ: Morris-Commercial CDSW.JPG | "מוריס CDSW"
קובץ:30cwt Morris‑Commercial CDSW 6x4 wrecker pic1.JPG | "מוריס CDSW"
קובץ:30cwt Morris‑Commercial CDSW 6x4 wrecker pic2.JPG | "מוריס CDSW"
קובץ: 30cwt Morris‑Commercial CDSW 6x4 wrecker, H5191631 pic5-001.JPG | "מוריס CDSW"


## ראו גם
* אוסטין K5
* מוריס CS9
* מוריס C8
* אלביון CX22S

## קישורים חיצוניים

## הערות שוליים

קטגוריה:משאיות
קטגוריה:כלי רכב בריטיים
CDSW
קטגוריה:כלי רכב צבאיים
קטגוריה:אמצעי לחימה בריטיים במלחמת העולם השנייה
קטגוריה:כלי רכב 6 גלגלים ויותר
קטגוריה:כלי רכב שהושקו ב-1933
ריק מהורן

**דריק אלן "ריק" מהורן** (באנגלית: **Derrick Allen "Rick" Mahorn**; נולד ב-21 בספטמבר 1958) הוא כדורסלן עבר אמריקאי, אשר היה פעיל בין השנים 1980–1999. ממוצעיו הכוללים לאורך 18 עונותיו בליגת ה-NBA הם 6.9 נקודות, 6.2 ריבאונדים ו-1.0 אסיסטים למשחק.

## קריירת משחק
מהורן נולד וגדל בעיר הרטפורד שבקונטיקט, ובשנת 1976 החל ללמוד באוניברסיטת המפטון אשר בווירג'יניה. ב-4 עונותיו בקבוצת הכדורסל של האוניברסיטה העמיד ממוצע של 20.3 נקודות למשחק, כולל 27.6 נקודות למשחק בעונתו האחרונה.

בדראפט ה-NBA 1980 נלקח מהורן בבחירה ה-35, על ידי וושינגטון בולטס. בעונתו השנייה בוושינגטון קיבע את מקומו בחמישייה הפותחת של הקבוצה, עם עזיבתם של וס אנסלד ואלווין הייז, ורשם ממוצעים של 12.2 נקודות ו-8.8 ריבאונדים למשחק.

בסיום עונת  הועבר בטרייד לדטרויט פיסטונס, בתמורה לדן ראונדפילד. בעונת  סייע לדטרויט לזכות באליפות ה-NBA הראשונה בתולדותיה, כשחקן חמישייה קבוע לצד אייזיאה תומאס, ג'ו דיומרס, מארק אגוויר וביל למביר. לאורך הפלייאוף קלע 6.0 נקודות למשחק בלבד, אך זכה לדקות משחק רבות בשל כישוריו ההגנתיים.

בדראפט ההרחבה של שנת 1989 נבחר מהורן על ידי מינסוטה טימברוולבס, אשר שלחה אותו בטרייד לפילדלפיה 76' בטרם שיחק במדיה. בסיום עונת  נבחר לחמישיית ההגנה השנייה של העונה.

בעונת 1991/1992 עזב את ה-NBA וחתם על חוזה בקבוצת וירטוס רומא מליגת העל האיטלקית. בעונתו היחידה בקבוצה זכה עמה בגביע קוראץ' לאחר שגברה על סקאבוליני פזארו בסדרת הגמר.

לקראת עונת  חתם על חוזה בניו ג'רזי נטס, ועד לסיום עונת  שיחק גם עבור פילדלפיה ודטרויט. לאורך תקופה זו שימש כשחקן ספסל זניח, ומיעט לקבל דקות משחק.

## קריירת אימון
בעונת 1999/2000 שימש כמאמן קבוצת "רוקפורד לייטנינג" מליגת ה-CBA. בין השנים 2000–2002 היה עוזר מאמן באטלנטה הוקס, תחת המאמן לון קרוגר.

בין השנים 2005–2009 שימש כעוזר מאמן בקבוצת דטרויט שוק מליגת ה-WNBA, תחת ביל למביר עמו שיתף פעולה כשחקן הפיסטונס. בעונות 2006 ו-2008 זכתה הקבוצה באליפות ה-WNBA. בעונת 2009 שימש כמאמן הראשי של הקבוצה, אשר הודחה מהפלייאוף בגמר האזור המזרחי על ידי אינדיאנה פיבר. בסיום אותה עונה עבר המועדון לטלסה, אוקלהומה, ומהורן עזב את הקבוצה.

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קונטיקט: כדורסלנים
קטגוריה:בחירות דראפט של וושינגטון בולטס
קטגוריה:כדורסלני וושינגטון בולטס
קטגוריה:כדורסלני דטרויט פיסטונס
קטגוריה:כדורסלני פילדלפיה 76'
קטגוריה:כדורסלני וירטוס רומא
קטגוריה:כדורסלני ניו ג'רזי נטס
קטגוריה:מאמני כדורסל אמריקאים
קטגוריה:מאמני ליגת ה-WNBA
קטגוריה:בוגרי אוניברסיטת המפטון
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1958
סימארון (סרט, 1960)

**סימארון** (באנגלית: **Cimarron**) סרט מערבון אפי אמריקאי משנת 1960 בבימויו של אנתוני מאן עם גלן פורד ומריה של בתפקידים הראשיים.

התסריט מבוסס על רב-מכר בשם זה מאת עדנה פרבר משנת 1929. יש בו תיאור של התיישבות הלבנים הראשונים באזור סימארון שהוא כיום חלק מאוקלהומה, עם בעיות של גזענות, התעשרות ממציאת נפט ושחיתות בעקבות זה כמו בספרה ענק.

גרסה מוקדמת יותר הופקה ב-1931 וזכתה בשלושה פרסי אוסקר.

הסרט היה מועמד לפרס אוסקר על העיצוב האמנותי והסאונד.

## תקציר העלילה
סברה (מריה של) מקנזס סיטי, נישאת ליאנסי קראוואט (גלן פורד) שמתעתד לקחת אותה ולהתיישב באזור שומם בחבל סימרון, שם עומדת הממשלה לחלק קרקע בחינם למי שיגיע לשם ראשון. הוריה מתנגדים לכך אך היא יוצאת בעקבות אהבתה ליאנסי. בדרך הם פוגשים ואוספים לעגלתם את טום ווייט (ארתור או'קונל), אשתו שרה (מרסדס מקיימברידג') וילדיהם. הם מתיישבים בעיירה אוסייג'

ב-22 באפריל 1889 מתחיל המרוץ לקבלת האדמות  כשמאות מתיישבים דוהרים בעגלותיהם כדי להיות הראשונים. את יאנסי משיגה דיקסי (אן בקסטר), אישה יפה וקלת דעת המחזרת ללא הצלחה אחרי יאנסי וזוכה באדמה. במרוץ המטורף נהרג סאם פגלר (רוברט קית'), עורך עיתון ואשתו מייוויס (אלין מקמהון) מחליטה לחזור לאוסייג' וכן יאנסי וסברה. יאנסי ממשיך להפעיל את העיתון Oklahoma Wigwam, עם עוזרו ג'ס (הארי מורגן).

מתיישבים פושטים על בתי אינדיאניים ובראשם הגזען בוב יונטיס (צ'ארלס מקגרואו); הם מבצעים לינץ' באינדיאני, יאנסי יורה ביונטיס, ולוקח את אלמנת האינדיאני ובתה לחיות אתם. סברה יולדת בן וקוראת לו סימארון ("סים").

פושעים פורצים לעיירה במטרה לשדוד בנק. הם נכשלים, פורצים לבית ספר במטרה לקחת בני ערובה. הפושעים הם ווס (ויק מורו) ובילי (ראס טמבלין) שעל ראשם יש פרס גבוה. יאנסי מתערב ושניהם נהרגים אך יאנסי מסרב לקבל את הפרס על ההריגה, דבר שמוביל לריב קשה עם סברה. יאנסי נעלם לחמש שנים לאלסקה וקובה.

סים מתאהב ברובי, בתו האינדיאנית של בן, רובי, ובגלל הגזענות הכללית וההתנגדות של סברה הם עוברים לאורגון. בשטח מתגלה נפט וטום וויט נעשה למיליונר ומשתלט בעורמה גם על אדמות האינדיאנים. יאנסי כותב על השחיתות ומוזמן לוושינגטון לקבל הצעה להיתמנות למושל אוקלהומה תמורת "שיתוף פעולה". הוא מסרב ובזה הוא מנפץ את תקוותיה של סברה להתקדם, חל ביניהם קרע והוא עוזב לאירופה. סברה נשארת לבד ובעזרת הלוואה מידידה היהודי סול לוי (דייוויד אופטושו) היא מרחיבה את העיתון והופכת אותו לנפוץ וריווחי.

ב-1914 פורצת מלחמת העולם הראשונה וסברה מקבלת מברק המבשר שיאנסי נהרג בקרב.

## קישורים חיצוניים

* קדימון לסרט סימארון (1960), באתר יוטיוב
* סימארון (1960), באתר TCM
* פסקול המוזיקה של סימרון (1960), באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:מערבונים
קטגוריה:סרטי 1960
קטגוריה:סרטי מטרו גולדווין מאייר
קטגוריה:סרטים אפיים
קטגוריה:סרטים באנגלית
קטגוריה:סרטים המבוססים על רומנים אמריקאים
קרחון הוריהאן

**קרחון הוריהאן** (באנגלית: **Hourihan Glacier**) הוא קרחון באזור רכס בריטניה שבאנטארקטיקה.

הקרחון מנקז את מורדותיו הדרומיים של מגדל וורד, וזורם דרומית-מזרחית לקרחון מריק.

## היסטוריה
### מקור השם
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של קפטן ג'וזף ג'י. הוריהאן (Joseph J. Hourihan) מצי ארצות הברית, שהיה רב החובל של ספינת צי ארצות הברית *מריק* ((*USS Merrick (AKA-97*), ספינת מטען של צי ארצות הברית במהלך מבצע קפיצה לגובה, שנערך בין השנים 1947–1946, בפיקודו של האדמירל ריצ'רד בירד.

## קישורים חיצוניים
* קרחון הוריהאן באתר הסקר הגאולוגי של ארצות הברית
* קרחון הוריאהן באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון הוריהאן לאתרים סמוכים
* 

## הערות שוליים

הוריהאן
הוריהאן
קטגוריה:ארצות הברית באנטארקטיקה
Panini

**Panini** הוא שיר של הראפר והזמר האמריקאי ליל נאז X מתוך המיני-אלבום הראשון שלו *[[7 (מיני-אלבום)|7]]*. השיר יצא לאור ב-21 ביוני 2019, ביחד עם המיני-אלבום.

## רקע
השיר נכתב על ידי דייוויד ביראל, דנזל בפטיסט, קורט קוביין, מונטרו למאר היל ואולדיפו אומישור, והופק על ידי Take a Daytrip. השיר הוא בסגנון היפ הופ אשר מאפיין שירים נוספים מתוך המיני-אלבום. בשיר דגימה של שירם של נירוונה, "In Bloom", מתוך האלבום *[[Nevermind]]*, עליה קיבל כותב השיר קורט קוביין קרדיט כתיבה בשיר זה.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ליל נאז X
קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:וידאו קליפים מונפשים
קטגוריה:שירים על דמויות גבריות בדיוניות
קטגוריה:שירים על דמויות נשיות בדיוניות
קטגוריה:שירי היפ הופ אמריקאיים
קטגוריה:שירי מוזיקת טראפ
קטגוריה:שירי פלטינה מרובעת ומעלה בארצות הברית
קטגוריה:שירי יהלום בברזיל
קטגוריה:סינגלים בהוצאת קולומביה רקורדס
ליל דיקי

**דייוויד אנדרו בורד** (באנגלית: **David Andrew Burd**; נולד ב-15 במרץ 1988), הידוע בשם הבמה שלו **ליל דיקי** (**Lil Dicky**) או **LD**, הוא ראפר וקומיקאי יהודי-אמריקאי. הוא פרץ בזכות הווידאו-קליפ לשירו "Ex-Boyfriend" שיצא לאור ב-25 באפריל 2013 והפך לוויראלי עם יותר ממיליון צפיות ביוטיוב תוך 24 שעות. ב-31 ביולי 2015 הוציא את אלבום הבכורה שלו "Professional Rapper". ב-2018 הפך שירו "Freaky Friday", בו אירח את כריס בראון, ללהיט עולמי. ב-2019 הוציא את השיר "Earth", בו הוצגו זמרים ושחקנים רבים ובהם אריאנה גרנדה, ג'סטין ביבר, אד שירן, שון מנדס, קווין הארט, ויז קאליפה, צ'ארלי פות', קייטי פרי ולאונרדו דיקפריו. השיר נוצר כדי לעורר מודעות לסביבה, זיהום ושינוי אקלים. בורד הצהיר כי כל הכנסות השיר נתרמו לארגון "Leonardo DiCaprio Foundation".

בשנת 2020 החלה להיות משודרת בארצות הברית סדרה שמבוססת על חייו בערוץ FXX בשם "דייב".

## דיסקוגרפיה
### אלבום אולפן

### מיקסטייפים

### מיני-אלבום

## קישורים חיצוניים

* 

קטגוריה:אמריקאים ילידי פנסילבניה
קטגוריה:מוזיקאים יהודים אמריקאים
קטגוריה:קומיקאים יהודים אמריקאים
קטגוריה:ראפרים יהודים אמריקאים
קטגוריה:אמני סקוטר ברון
קטגוריה:בוגרי אוניברסיטת ריצ'מונד
קטגוריה:אמריקאים שנולדו ב-1988
גביע הטוטו 2016/2017

**[[גביע הטוטו]] [[עונת 2016/2017 בליגת העל בכדורגל|2016/2017]] ל[[ליגת העל בכדורגל|ליגת העל]]** הייתה המהדורה ה-32 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי.

מכבי פתח תקווה הייתה המגנה על התואר.

במשחק הגמר ניצחה הפועל באר שבע את עירוני קריית שמונה 1–4, וזכתה בתואר בפעם השלישית בתולדותיה.

## שלב הבתים
חלוקת הקבוצות הייתה לפי מפתח גאוגרפי, הקבוצות הצפוניות (כולל הפועל כפר סבא) שובצו לבית א', שלוש קבוצות מתל אביב, קבוצה אחת מפתח תקווה וקבוצה נוספת מרעננה שובצו לבית ב', הקבוצות הדרומיות (כולל בית"ר ירושלים) שובצו לבית ג'.

### בית א'

### בית ב'

### בית ג'

## רבע הגמר

## חצי הגמר

## גמר

## ראו גם
* גביע המדינה בכדורגל 2016/2017

קטגוריה:עונות בתחרויות כדורגל בישראל
קטגוריה:2016 בישראל: כדורגל
קטגוריה:תחרויות כדורגל ב-2016
גביע העשור

**גביע העשור** הייתה מסגרת גביע מיוחדת לכבוד חגיגות העשור לעצמאות מדינת ישראל, והתחרות השלישית בחשיבותה בעונה זו בכדורגל הישראלי.

המשחקים פוצלו למעשה ל-2 תחרויות:
בגביע הבכיר שנקרא **גביע העשור** התחרו 12 הקבוצות שהתחרו בליגה הלאומית (הליגה הבכירה) של עונת 1957/1958 ו-4 הקבוצות שסיימו ראשונות בעונת 1957/1958 בליגה א' (ליגת המשנה).

בגביע לליגות נמוכות שנקרא **גביע ההתאחדות** השתתפו 8 הקבוצות שסיימו אחרונות מליגה א', ו-8 קבוצות מליגה ב' (הליגה השלישית) - 4 הקבוצות שסיימו ראשונות בליגה ב' מחוז דרום ו-4 הקבוצות שסיימו ראשונות מליגה ב' מחוז דרום.

המשחקים שוחקו במתכונת נוק-אאוט עם הארכה. במקרה של תיקו לאחר הארכה שוחקו משחקים חוזרים.

המשחקים החלו ב-11 באוקטובר 1958 והסתיימו ב-15 בנובמבר 1958.

הפועל חיפה זכתה בגביע העשור אחרי שניצחה בגמר את הפועל ירושלים, והפועל טבריה זכתה בגביע ההתאחדות אחרי שניצחה בגמר את הפועל באר שבע.

## התוצאות
### גביע העשור

### משחק הגמר גביע העשור

### גביע ההתאחדות

### משחק הגמר גביע ההתאחדות

הערות:
* הקבוצה שאירחה את המשחק במגרשה הביתי צוינה כראשונה בכל זוג.
*  מסמן קבוצות ששיחקו בליגת המשנה.
*  מסמן קבוצות ששיחקו בליגה השלישית.

## קישורים חיצוניים
* גביע העשור של הפועל חיפה, אשר גולדברג, 08.09.2011, באתר ההתאחדות לכדורגל

קטגוריה:1958 בישראל: כדורגל
קטגוריה:תחרויות כדורגל ב-1958
קטגוריה:תחרויות כדורגל בישראל
המנון טובאלו

**ה[[המנון לאומי|המנון הלאומי]] של [[טובאלו]]** (בטובאלואנית: **Tuvalu mo te Atua**) הקרוי בשם "**טובאלו למען האל**" נכתב והולחן על ידי הכותב הטובאלואני אפאסה מנואה. ההמנון קיבל מעמד רשמי לאחר שטובאלו הפכה למדינה עצמאית ב-1 באוקטובר 1978. מילות ההמנון משקפות את האמונה הנוצרית העמוקה של כותב ההמנון ושל המדינה כולה. 

טובאלו היא מונרכיה חוקתית בחבר העמים הבריטי, כאשר מלכת בריטניה היא ראש המדינה, עקב כך גם המנון הממלכה המאוחדת תקף כהמנון מלכותי של המדינה. 
## מילות ההמנון

## ראו גם
* המנון הממלכה המאוחדת

## קישורים חיצוניים

## הערות שוליים

טובאלו
קטגוריה:טובאלו: סמלים לאומיים
יחסי יפן–עיראק

**יחסי יפן–עיראק** הם היחסים הבילטרליים שבין **[[יפן]]** לבין **[[עיראק|רפובליקת עיראק]]**.

## היסטוריה
בשנת 1939 ייסדה יפן את משרד בבגדאד; בשנת 1955 פתחה גם עיראק לשכה בטוקיו. בשנת 1960 שודרגו שתי הלשכות לשגרירויות.

בשנת 1991, לאחר פינוי כל הדיפלומטים היפנים מעיראק בעקבות מלחמת המפרץ, השעתה יפן באופן זמני את השגרירות שלה.

בשנת 2004 הכירה יפן בממשלת המעבר במדינה. בשנת 2017 פתחה קונסוליה בארביל.

## סחר
בשנת 2018 ייצאה עיראק ליפן סחורות בשווי כולל של 145 מיליארד ין, וייבאה מיפן סחורות בשווי 34 מיליארד ין.

## ראו גם
* יחסי יפן–כווית
* יחסי יפן–עומאן
* יחסי יפן–ירדן

## קישורים חיצוניים

* יחסי יפן-עיראק באתר משרד החוץ של יפן

קטגוריה:ערכים ללא קטגוריות פיזיות - יחסי חוץ
סילאס אראוז'ו דה סילבה

**סילאס אראוז'ו דה סילבה** (בפורטוגזית: **Silas Araújo da Silva**; נולד ב-30 במאי 1996) הוא כדורגלן ברזילאי המשחק בעמדת הקשר בססא.

## קריירה
סילאס התחיל את הקריירה שלו באינטרנסיונל, אך לא רשם בה דקות משחק מעולם.

במאי  חתם בזוריה לוהנסק מליגת העל האוקראינית. ב-30 ביולי 2017, סילאס ערך את הופעת הבכורה שלו בקבוצה בתיקו 1-1 נגד אולקסנדריה. ב-1 באוקטובר 2017, סילאס הבקיע את שער הבכורה שלו בקבוצה בתיקו 4-4 נגד דינמו קייב. ב-19 באוקטובר 2017 הבקיע בניצחון 1–2 נגד הרטה ברלין במסגרת שלב הבתים של הליגה האירופית.

ב-29 באוגוסט 2019 הושאל לעירוני קריית שמונה מליגת העל עד לסיום העונה.

עם סיום תקופת השאלתו לקריית שמונה, סילאס שוחרר מזוריה וחתם בדינמו מינסק.

ב-15 בפברואר 2021, סילאס חתם בססא.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:פלוטאס: כדורגלנים
קטגוריה:כדורגלני אינטרנסיונל
קטגוריה:כדורגלני זוריה לוהנסק
קטגוריה:כדורגלני עירוני קריית שמונה
קטגוריה:כדורגלני דינמו מינסק
קטגוריה:ספורטאים ברזילאים באוקראינה
קטגוריה:ספורטאים ברזילאים בישראל
קטגוריה:ספורטאים זרים בבלארוס
קטגוריה:כדורגלנים זרים בישראל
קטגוריה:ברזילאים שנולדו ב-1996
בורופגיים

**בּוֹרוֹפַגִיִים** (שם מדעי: Borophaginae) היא תת-משפחה של טורפים נכחדים ממשפחת הכלביים אשר חיו באמריקה הצפונית במהלך תקופת האוליגוקן עד המיוקן לפני 40-2.5 מיליון שנה. הם מכונים גם "כלבים מרסקי עצמות", עקב דמיון שיניהם והלסתות שלהם ללסתות צבוע (ואולם לסתות הצבוע חזקות יותר).

בני המשפחה התפתחו באמריקה הצפונית, כנראה מההספרוקיוניים (Hesperocyoninae) כשהראשון מביניהם היה הארכאוקיון (Archaeocyon), טורף דמוי-שועל שהיה אוכל-כול ובהמשך התפתחו למגוון סוגים, שחלקם אוכלי כל שדמו לראקוניים ואחרים כמו האפיסיון והבורופגוס היו גדולים יותר משאר הכלביים ותיפקדו כטורפי על מרשימים בעלי נשיכה חזקה.

לכלבים אלה היו 5 אצבעות ברגליהם, בדומה לדובים אך בניגוד ל-4 אצל הכלבים המודרניים.

## מיון

## קישורים חיצוניים

*
קטגוריה:מאובני טקסונים שתוארו ב-1945
קטגוריה:טקסונים שהתפתחו באוליגוקן
הספרוקיוניים

**הֶסְפֵּרוֹקְיוֹנִיִים** (שם מדעי: Hesperocyoninae) היא תת-משפחה נכחדת של כלביים אשר חיו בין תקופת האאוקן לאמצע המיוקן באמריקה הצפונית. הם נחשבים לאבות כל הכלביים החיים וכן לבני תת-המשפחה הנכחדת בורופגיים. המאובנים שלהם נמצאו באזורים שונים, בעיקר סביב הרי הרוקי והמישורים הגדולים.

ההספרוקיוניים היו הכלבים העתיקים ביותר והם דמו במראם לגחנים או לסמורים ונראה שחיו בין העצים והיו בעלי זנב. בתפקידם הם דמו לראקוניים והיו אוכלי כל ברובם, אם כי המאוחרים מביניהם הגיעו לגודל של קויוט והיו אוכלי בשר.

בסוף המיוקן בני המשפחה החלו להיעלם לאיטם, כנראה כתוצאה מתחרות עם טורפים מפותחים יותר כמו חתוליים או מקרוביהם הבורופגיים.

## סוגים
* *Cynodesmus*
* *Caedocyon*
* *Ectopocynus*
* *Enhydrocyon*
* הספרוקיון (*Hesperocyon*)
* *Mesocyon*
* *Osbornodon*
* *Paraenhydrocyon*
* *Philotrox*
* *Sunkahetanka*

## קישורים חיצוניים

*
רכבת הדינוזאורים

**רכבת הדינוזאורים** (באנגלית: **Dinosaur Train**) היא סדרת אנימציה אמריקאית-קנדית-סינגפורית לילדים שנוצרה וביומה על ידי קריג ברטלט.

הסדרה שודרה לראשונה ב-7 בספטמבר 2009 בערוץ PBS Kids. בישראל הסדרה שודרה לראשונה בשנת 2010 בערוץ הופ!. הסדרה היא בת 5 עונות ו-100 פרקים באורך 28 דקות.

ב-2017, הסדרה דובבה מחדש תחת אותו השם, ושודרה בחינוכית 23.

## עלילה
העלילה מספרת על דינוזאור קטן בשם באדי, היוצא בכל פרק עם משפחתו הפטראנודונים ברכבת קסומה, כדי לחקור תופעות שונות בעולם.

## דמויות ומדבבים

### ערוץ הופ!
במאי הדיבוב בעברית היו טליה ברקאי (משנת 2010), גדי לוי (משנת 2012) ותמי ברק (משנת 2013) ומפיקי הדיבוב היו עוזי פוקס (משנת 2010), סאלי אמיגה (משנת 2010), משה קרבלניק (משנת 2010), אסנת סדן (בין השנים 2012–2013) וגלי נשר (בין השנים 2012–2013).

### חינוכית 23
במאית הדיבוב בעברית הייתה נדיה כהן, ומפיקות הדיבוב היו יעל אללוף וליאור ידידיה.

## סקירת הסדרה

## קישורים חיצוניים
* 

* 

קטגוריה:תוכניות טלוויזיה שעלו לשידור בשנות ה-2000
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה ממוחשבת
קטגוריה:כאן חינוכית: תוכניות רכש
קטגוריה:רכבות בסיפורת
קטגוריה:סדרות טלוויזיה על דינוזאורים
קטגוריה:סדרות PBS Kids
קטגוריה:חברת ג'ים הנסון: סדרות
קטגוריה:ערוץ הופ!: תוכניות רכש
קטגוריה:סדרות טלוויזיה אמריקאיות שעלו לשידור בשנת 2009
Nadeo

**Nadeo** היא חברה צרפתית לפיתוח משחקי מחשב, אשר בסיסה ברובע ה-15 של פריז. החברה היא המפתחת של סדרת המרוצים טראקמניה.
## היסטוריה מקוצרת
החברה נוסדה בשנת 2000 בצרפת על ידי פלורנט קסטלרנק , מפתח משחקים חובב עם רקע ביצירת אפקטים מיוחדים לתעשיית הקולנוע.

הסדרה הראשונה שהסטודיו פיתח היא של שיט תחרותי ושיט מפרשיות מטעם איגוד השיט הבינלאומי, בשם "Virtual Skipper".

לאחר מכן, בשנת 2003 יצא המשחק הראשון בסדרת TrackMania, שהוכתרה כהצלחה בשל אופי המשחק הארקיידי אך המאתגר.

בחודש אוקטובר 2009 החברה נקנתה במלואה על ידי חברת ההפצה יוביסופט.

החברה פיתחה גם את ManiaPlanet, כפלטפורמה להפצה דיגיטלית של כל משחקי החברה. בשנת 2013 יצא משחק הספין אוף ShootMania.
## קישורים חיצוניים
* 

## הערות שוליים

קטגוריה:חברות צרפתיות
קטגוריה:חברות משחקי וידאו
קטגוריה:יוביסופט
בורופגוס

**בורופגוס** (שם מדעי: *Borophagus*; מילולית: "כלב גרגרני") הוא סוג טורף נכחד ממשפחת הכלביים ותת-משפחת הבורופגיים. הוא חי באמריקה הצפונית בתקופת המיוקן עד לסוף הפליוקן לפני 2–12 מיליון שנה מזמננו. סוג זה תואר לראשונה ב-1892 בידי החוקר אדוארד קופ ונקרא *Osteoborus*, אך מאובנים אלה עברו לכלביים אחרים כמו זאב בלהות או זאב אדוארד.
## מאפיינים
הבורופגוס היה קרובו של האפיקיון, גדול הכלביים מאז ומעולם. בורופגוס הגיע לאורך 80 ס"מ בדומה לקויוט אך היה בעל מבנה מחוזק יותר והגיע למשקל 35–43 קילוגרם בממוצע. מבנה שיניו ולסתותיו היו מחוזקות מאוד ודמו לאלה של צבועים וכך יכלו לפצח עצמות מטרפם.

מאובניו של כלב זה היו נפוצים לאורך מרבית אמריקה הצפונית, מה שמעלה שהם היו טורפים עיקריים במערכת ולא רק אוכלי נבלות, כמו הצבועים המנומרים. הלסתות החזקות היו עוזרות להם גם לאכול פגרים ולנקות את המערכת האקולוגית. באזור הם ניזונו ממיני גמליים, אנטילוקפריים, סוסיים, פקאריים וקרנפיים נכחדים.

לצידם חיו טורפים נוספים כמו ההאינדון, האגריותריום, הברבורופליס והשנחרבים בעלי ניבי החרב. ייתכן שלהקות הזאבים יכלו לחטוף את טרפם של האחרונים או שהתחרות איתם גררה אותם להכחדה בסוף הפליוקן.

## קישורים חיצוניים

[מרכז|250px|ממוזער|[גולגולת הבורופגוס]]

קטגוריה:בעלי חיים שתוארו ב-1892
קטגוריה:טקסונים שתוארו בידי אדוארד דרינקר קופ
קטגוריה:בורופגיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1892
ג'ורדן איו

**ג'ורדן פייר איו** (באנגלית: **Jordan Pierre Ayew**; נולד ב-11 בספטמבר 1991) הוא כדורגלן גנאי המשחק בלסטר סיטי ובנבחרת גאנה בעמדת החלוץ.

## קריירת מועדונים
איו התחיל את הקריירה בקבוצת ליון דושרה ובגיל 15 הצטרף לאולימפיק מרסיי. אחרי שלוש שנים חתם על חוזה מקצועי בקבוצה הבוגרת. ג'ורדן אייו ערך את הופעת הבכורה שלו בקבוצה הבוגרת ב-16 בדצמבר 2009 במשחק הליגה נגד לוריאן, בו גם כבש את שער הבכורה שלו בקבוצה. מרסיי ניצחה את המשחק 1–2. ב-6 בינואר 2014 הושאל לסושו.

ב-28 ביולי 2014 איו חתם לארבע שנים בלוריאן.

ב-27 ביולי 2015 איו חתם לחמש שנים באסטון וילה מהפרמייר ליג תמורת 8 מיליון פאונד. ב-24 באוקטובר הבקיע את שער הבכורה שלו בקבוצה נגד סוונסי סיטי. בסיום העונה, איו הוכתר כמלך שערי הקבוצה עם 7 שערים, אך וילה ירדה לליגה השנייה.

ב-31 בינואר 2017 חתם לשלוש וחצי שנים בסוונסי סיטי תמורת כ-5 מיליון פאונד, והתאחד עם אחיו אנדרה.

לקראת סיום חלון העברות של קיץ  הושאל לקריסטל פאלאס. ב-25 ביולי 2019 חתם על חוזה בקבוצה לשלוש שנים תמורת 2.5 מיליון פאונד.

ב-23 באוגוסט 2024 חתם לשנתיים בלסטר סיטי.

## קריירה בין-לאומית
ב-5 בספטמבר 2010, איו ערך את הופעת הבכורה שלו בנבחרת גאנה בניצחון 0–3 נגד  במסגרת מוקדמות גביע אפריקה לאומות 2012. ב-1 ביוני 2012, איו כבש את שני שעריו הראשונים בנבחרת בניצחון 0–6 נגד .

ב-9 ביוני 2014 כבש שלושער בניצחון 0–4 נגד .

איו השתתף עם הנבחרת בגביע אפריקה לאומות 2012, מונדיאל 2014, גביע אפריקה לאומות 2015, גביע אפריקה לאומות 2017 וגביע אפריקה לאומות 2019

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## חיים אישיים
איו הוא בנו של כדורגלן העבר עבדי פלה ואחיהם של אנדרה איו ועבדול רחים איו.

## תארים
; מרסיי
*ליגה 1: 
*גביע הליגה הצרפתית: , , 
*גביע האלופות: , 

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים גנאים
קטגוריה:קשרי כדורגל צרפתים
קטגוריה:קשרי כדורגל גנאים
קטגוריה:מרסיי: כדורגלנים
קטגוריה:כדורגלני אולימפיק מרסיי
קטגוריה:כדורגלני סושו
קטגוריה:כדורגלני לוריאן
קטגוריה:כדורגלני אסטון וילה
קטגוריה:כדורגלני סוונזי סיטי
קטגוריה:כדורגלני קריסטל פאלאס
קטגוריה:כדורגלני לסטר סיטי
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2012
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:צרפתים ממוצא לבנוני
קטגוריה:ספורטאים גנאים באנגליה
קטגוריה:ספורטאים צרפתים באנגליה
קטגוריה:צרפתים שנולדו ב-1991
קטגוריה:גנאים שנולדו ב-1991
אנדרואיד 10

**אנדרואיד 10** (נקראה במהלך הפיתוח **Android Q**) היא הגרסה העשירית של מערכת ההפעלה אנדרואיד. תאריך היציאה שלה הוא 3 בספטמבר 2019, עת גוגל הוציאה עדכון גרסה למכשיריה.

## היסטוריה
ממוזער|120px|שמאל|לוגו אנדרואיד Q
גוגל פרסמה את גרסת הבטא הראשונה של אנדרואיד Q ב-13 במרץ 2019, בבלעדיות למכשירי הפיקסל שלה. ב-7 באוגוסט 2019 יצאה גרסת הבטא השישית והאחרונה של מערכת ההפעלה.

ב-22 באוגוסט 2019 הכריזה גוגל כי שם מערכת ההפעלה החדשה הוא אנדרואיד 10, ובכך סיימה את מסורת הענקת שמות קינוחים לגרסאות המערכת, בין היתר, משום שלא כל המאכלים היו מוכרים בכל רחבי העולם, וכן היה קושי לבטא חלק מהשמות בשפות מסוימות.

## תכונות
### חוויית המשתמש
אנדרואיד 10 הציגה מערכת מחוות מלאה, כמו מחוות להחלקה משני צידי התצוגה על מנת לחזור אחורה, החלקה מעלה כדי לחזור למסך הבית, החלקה מעלה והחזקה כדי להגיע לכל האפליקציות הפעילות, החלקה אלכסונית מהפינה התחתונה של המסך כדי להגיע ל-Google Assistant, והחלקה על הסרגל שבתחתית המסך כדי לעבור בין אפליקציות. התמיכה במחוות אלה היא חובה על כל היצרנים, שמצידם יכולים להוסיף מחוות נוספות לשליטה מלאה.

ניתן להשתמש בתכונה המכונה "בועות" להצגת תוכן מאפליקציות נתמכות שמאפשרת לענות להודעות מבלי לצאת מהאפליקציה בה נמצא המשתמש, בדומה לפייסבוק מסנג'ר. אפשרות זאת נועדה להחליף את הרשאת "שכבת על" הקיימת, אשר היו בה תקלות אבטחה וכן חששות להאטה בביצועים.

עוד כוללת אנדרואיד 10 "מצב כהה", בדומה ל-iOS 13.

אפליקציות יכולות גם כן להציג "לוח הגדרות" להגדרות ספציפיות, כך שהמשתמש לא יידרש לעזוב את האפליקציה כדי להגדירן.

### פלטפורמה
בוצעה אופטימיזציה של מערכת ההפעלה לטלפונים חכמים מתקפלים, כולל המשכיות בעת שינוי בין שני המצבים, שינויים במצב ריבוי חלונות ועוד.

### פרטיות ואבטחה
אנדרואיד 10 הוסיפה מספר שינויים באבטחה ובפרטיות: אפליקציות יכולות להיות מוגבלות על ידי המשתמשים לגישה לנתוני מיקום רק בעת השימוש. נוספו עוד מגבלות על אפליקציות אחרות שפועלות ברקע.

שינוי נוסף נתמך באנדרואיד 10 ויהפוך לתקן באנדרואיד 11, כשלאפליקציות ניתן יהיה לגשת רק לקבצים שהן יצרו. גישה לקבצים אחרים תתאפשר רק על ידי אישור המשתמש.

## ראו גם
* אנדרואיד פאי

## קישורים חיצוניים

* 

* 

## הערות שוליים

קטגוריה:אנדרואיד
קטגוריה:תוכנות שהושקו ב-2019
מראדי

**מראדי** (בצרפתית: **Maradi**) היא העיר השנייה בגודלה בניז'ר.

## גאוגרפיה
העיר ממוקמת כ-527 ק"מ מניאמיי, בירת ניז'ר.

## אקלים
הטמפרטורה הממוצעת היא 26 מעלות צלזיוס. החודש הכי חם הוא מאי (30 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 734 מילימטרים בשנה. חודש אוגוסט הוא החודש שיש בו הכי הרבה גשם (228 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
העיר ממוקמת ליד הכבישים RN1, RN9 ו-RN18.

## לקריאה נוספת

* Finn Fuglestad. *A History of Niger: 1850–1960*. Cambridge University Press (1983) 
* Jolijn Geels. *Niger*. Bradt UK/ Globe Pequot Press USA (2006) 
* Samuel Decalo. *Historical Dictionary of Niger* (3rd ed.). Scarecrow Press, Boston & Folkestone, (1997) 
* Derrick J. Thorn. "The City of Maradi: French Influence Upon a Hausa Urban Center". *Journal of Geography*, Volume 70, Issue 8 November 1971, pages 472 – 482


## קישורים חיצוניים

* 

## הערות שוליים

קטגוריה:ניז'ר: ערים
קארטה גודווין

**קארטה פטריק גודווין** (באנגלית: **Carte Patrick Goodwin**; נולד ב-27 בפברואר 1974) הוא משפטן אמריקאי שכיהן במשך כחמישה חודשים כחבר הסנאט של ארצות הברית מטעם מדינת וירג'יניה המערבית. הוא מונה לסנאט בידי מושל וירג'יניה המערבית ג'ו מנצ'ין בעקבות מותו של הסנאטור הקודם רוברט בירד, ומאוחר יותר גודווין עזב את הסנאט עם היבחרו של מנצ'ין למחליפו הקבוע של בירד. כיום הוא הסנאטור לשעבר הכי צעיר שעודנו חי.

## ביוגרפיה
גודווין נולד ב-1974 לאלן (לבית גיבסון) וסטיבן פטריק גודווין, וגדל ביישוב הכפרי מאונט אלטו שבוירג'יניה המערבית. הוא סיים את לימודיו בבית הספר התיכון של העיירה ריפלי ב-1992, ואת לימודיו במכללת מריטה סיים בהצטיינות ב-1996, עם תואר ראשון בפילוסופיה. ב-1999 קיבל תואר במשפטים (Juris Doctor) מבית הספר למשפטים באוניברסיטת אמורי. עם תום לימודי המשפטים שלו, שימש כעוזר משפטי עבור רוברט ברוס קינג, שופט בית המשפט הפדרלי הרביעי לערעורים של ארצות הברית, עד שנת 2000. באותה השנה הצטרף למשרד עורכי הדין של משפחתו שם עבד עד 2005. גודווין חזר לעבוד בחברה ב-2009.

ב-2004 עבד גודווין במטה הבחירות של מזכיר המדינה של וירג'יניה המערבית, ג'ו מנצ'ין, כשזה התמודד לתפקיד מושל וירג'יניה המערבית ואף נבחר לתפקיד. עם ניצחונו של מנצ'ין מונה בידיו ליושב ראש הרשות לבניית בתי הספר בווירג'יניה המערבית, ובהמשך שימש כיועץ הראשי שלו בשנים 2005–2009. כיועצו של המושל, סייע גודווין בניסוח חוקי סיוע לכורי פחם ואצמעי בטיחות במכרות, בעקבות התאונות הקטלניות במכרות הפחם בסוגה ובאראקומה. ביוני 2009 מינה מנצ'ין את גודווין ליו"ר הוועדה העצמאית לרפורמה במערכת השפיטה, שבחנה את הצורך בשינויים במערכת המשפט של וירג'יניה המערבית. בוועדה ישבה, בין היתר, שופטת בית המשפט העליון של ארצות הברית סנדרה דיי או'קונור, כיושבת-ראש כבוד.

ב-16 ביולי 2010 מינה המושל מנצ'ין את גודווין לסנאט של ארצות הברית כדי לאייש את מושבה הריק של וירג'יניה המערבית בסנאט שהתפנה עם מותו של הסנאטור הוותיק רוברט בירד, עד שמחליף קבוע ייבחר בבחירות מיוחדות. עם מינויו למושבו של בירד, הצהיר מנצ'ין כי מינויו של גודווין לסנאט הוא "העברת הלפיד לדור אחר", כשם שגודווין היה לסנאטור הצעיר ביותר בעוד בירד היה הוותיק והמבוגר ביותר. גודווין הצהיר כי אין בכוונתו להתמודד בבחירות המיוחדת לסנאט וכי יעזוב את תפקידו אחרי שייבחר מחליף קבוע בבחירות.

לפני שהושבע לתפקידו, התנער גודווין מהסנאטורים חברי המפלגה הדמוקרטית וקבע כי לא יתמוך בהצעות חוק אחדות שלהם. עם זאת, כאשר גודווין הושבע לסנאט ב-20 ביולי 2010, חבר במהירות ליוזמת עמיתיו הדמוקרטים להעביר חקיקה המרחיבה את דמי האבטלה, מאמץ שלפני כן לא צלח בעקבות פיליבסטר של חברי המפלגה הרפובליקנית. גודווין הצביע בעד מינויה של אלנה קגן לבית המשפט העליון, והיה חבר בוועדת הכוחות המזוינים של הסנאט של ארצות הברית וכן בוועדת התקציב; בוועדת הבריאות, החינוך העבודה והפנסיות ובוועדת הכללים והממשל.

תקופת כהונתו הקצרצרה בסנאט הגיעה לידי גמר ב-15 בנובמבר 2010, עם השבעתו של מנצ'ין. ב-2011 מינה מנהיג הרוב בסנאט, הסנאטור הארי ריד מנבדה, את גודווין לקדנציה בת שנתיים כראש נציבות הביקורת הכלכלית והביטחונית של ארצות הברית והרפובליקה העממית של סין.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה המערבית
קטגוריה:חברי הסנאט של ארצות הברית מווירג'יניה המערבית
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:עורכי דין אמריקאים
קטגוריה:בוגרי מכללת מריאטה
קטגוריה:בוגרי אוניברסיטת אמורי
קטגוריה:אמריקאים שנולדו ב-1974
ג'סי קומבס

**ג'סיקה קומבס** (באנגלית: **Jessica Combs**; 27 ביולי 1980 – 27 באוגוסט 2019) הייתה נהגת מרוצים מקצועית, מנחת טלוויזיה ומעבדת מתכת אמריקאית. היא קבעה את שיא המהירות היבשתית לנשים על ארבעה גלגלים בשנת 2013, ושברה אותו בשנת 2016 כשהגיעה למהירות של 768.6 קמ"ש, שיא שלא נשבר מאז, נכון לספטמבר 2019. היא מוכרת בשם "האישה המהירה ביותר על ארבעה גלגלים".

היא נהרגה באוגוסט 2019 בהתרסקות מכונית מרוץ מונעת סילון בדרום-מזרח אורגון, כשניסתה לקבוע שיא חדש של מהירות יבשתית על ארבעה גלגלים.

## ביוגרפיה
קומבס נולדה בעיר רוקרוויל שבדקוטה הדרומית לג'יימי קומבס ונינה דארנגטון. כשהייתה בת שנתיים עברה המשפחה לעיר פיידמונט.

בשנת 1998 סיימה את לימודיה בבית הספר התיכון "סטיבנס". בשנת 2004 סיימה את לימודיה ב-WyoTech (המכון הטכנולוגי של ויומינג), מכללה בעלת תוכניות הכשרה מרוכזות שמכינות את הסטודנטים לקריירה כטכנאים בענף הרכב והדיזל. היא סיימה בהצטיינות יתרה, ומיד אחר כך קיבלה את התפקיד המקצועי הראשון שלה, כאשר מחלקת השיווק של WyoTech שכרה אותה וסטודנט נוסף לבנות מכונית מהיסוד בתוך שישה חודשים להופעת בכורה בתערוכת "SEMA" של האגודה לשיווק ציוד מיוחד.

## קריירת טלוויזיה
משנת 2005 השתתפה כמנחה וכאורחת ביותר מ-90 פרקים בתוכנית הטלוויזיה "Xtreme 4x4". בפברואר 2008, לאחר תאונת עבודה על סט הצילומים, הודיעה קומבס כי היא עוזבת את התוכנית. התאונה, בה נפל על קומבס ציוד כבד, פגעה בעמוד השדרה שלה, והיא נזקקה לניתוח ולשמונה חודשי החלמה.

בשנת 2009 השתתפה ב-12 פרקים של סדרת הטלוויזיה המצליחה "מכסחי המיתוסים".

באוקטובר 2011 החלה לצלם את סדרת טלוויזיה עטורת הפרסים "The List: 1001 Car Things To Do Before You Die".

מאוקטובר 2011 ועד אוקטובר 2014 השתתפה כפאנליסטית בתוכנית הטלוויזיה "All Girls Garage".

במאי 2012 הייתה מנחה אורחת בעונה השישית של סדרת הריאליטי-רכב "Overhaulin'".

## קריירת מרוצים
קומבס הייתה נהגת מרוצים מצליחה, והיא זכתה באליפויות ובגביעים רבים במגוון מרוצי שטח וכביש.

ב-9 באוקטובר 2013, במסגרת פרויקט הנשר הצפון אמריקאי במדבר אלבורד בדרום מזרח אורגון, קבעה קומבס שיא מהירות לנשים על ארבעה גלגלים, כשהגיעה למהירות של 709 קמ"ש, ושברה את השיא שהחזיק מעמד מ-1965 ועמד על 496.5 קמ"ש.

ב-7 בספטמבר 2016 שברה קומבס את השיא של עצמה, והגיעה למהירות של 768.6 קמ"ש.

## מותה
ב-27 באוגוסט 2019, ניסתה לשבור שוב את שיא המהירות שלה, במסגרת פרויקט "הנשר הצפון אמריקאי"  במדבר אלבורד, בדרום מזרח אורגון, באותו מקום בו שברה לראשונה את השיא בשנת 2013. במהלך הנסיעה, באזור השעה 14:00 על פי השעון המקומי, התהפכה מכונית המירוץ מונעת הסילון שלה והתרסקה. קומבס נהרגה במקום. על פי חלק מהדיווחים סיבת התאונה הייתה שהרכב לא עצר בנקודת הבטיחות בסוף המסלול, מה שגרם להתרסקות שנזקי תוצאותיה הן כמו בהתרסקות מטוס.

## חיים אישיים
בן זוגה היה טרי מאדן, שהיה הראשון שהגיע למקום התאונה בה נהרגה.

## קישורים חיצוניים

* 

## הערות שוליים

קטגוריה:אמריקאים ילידי דקוטה הדרומית
קטגוריה:נהגות מכוניות מרוץ אמריקאיות
קטגוריה:מנחות טלוויזיה אמריקאיות
קטגוריה:נהגי מכוניות מרוץ שנהרגו על המסלול
קטגוריה:דקוטה הדרומית: ספורטאים
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019